open-index/open-wikipedia-markdown huggingface dataset:
Per Ivar Maudal

**Per Ivar Maudal** (født 3. september 1943) er utdannet cand.mag. med et påbegynt hovedfag i teoretisk fysikk. Han har administrativ etterutdanning ved Norges tekniske høgskole og i England. Han var direktør for Studentsamskipnaden i Trondheim fra 1983 til 2003. Deretter var han universitetsdirektør ved NTNU.

I saken om sammenslåing av Dragvoll og Gløshaugen har han vært en sterk pådriver for flytting av Dragvoll-miljøet. Maudal ble kritisert i 2005 av Riksrevisjonen for at NTNU hadde solgt ett idrettsbygg for en alt for lav pris til Samskipnaden. Han har vært styreleder for Olavsfestdagene og for stiftelsen Ringve museum.

Han ble tildelt Kongens fortjenstmedalje i gull (2004). Som medlem av ordensrådet for St. Olavs Orden bar Maudal ridderkorset som embetstegn. Maudal var medlem av ordensrådet til 2015.

## Referanser
Forbundet Steinerskolene i Norge

**Forbundet Steinerskolene i Norge** er en paraplyorganisasjon som representerer steinerskoler i Norge. Organisasjonen er et sentralt forum for samarbeid mellom skolene og representerer dem overfor utdanningsmyndighetene i mange sammenhenger. Forbundet har sitt tilhold på Berle, Professor Dahls gate 30 i Oslo. 

## Eksterne lenker
* steinerskolen.no
Stiftemaskin

En **stiftemaskin** er et redskap for å stifte fast tynne materialer, oftest papirark, med en liten heftestift av metall.

Enkle stiftemaskiner beregnet for å hefte sammen papir, er vanlig utstyr på et kontor. Det finnes også kraftigere stiftemaskiner med større stifter for å feste papp, tynne treplater og andre materialer. Slike kalles gjerne stiftepistol. Vanlige stiftemaskiner bøyer stiften i en svak bue under papiret. Det finnes også stiftemaskiner som bretter stiften inn under papiret, såkalt «Flat Clinch», som påstås å spare 30% plass i tykkelse. Dette kan være praktisk i f.eks en regnskapsperm der det ligger 100 bilag med stiftene rett over hverandre.

Det finnes både manuelle og elektriske stiftemaskiner, også slike som reagerer automatisk når en legger noe under stifteklypa.


Image:McGill Stapler.jpg|Det kom flere verktøy for enkel sammenstifting av papirer i siste halvdel av 1800-tallet. Denne amerikanske typen er patentert 1879.
File:Staple-gun.jpg|En kraftigere stiftepistol med litt dypere stifter eller hefteklammer. Drivkraften er fortsatt håndmakt.
File:Heftklammernentferner (fcm).jpg|Lite verktøy til å åpne, trekke ut og fjerne stifter fra papirbunker


## Se også
* Stiftepistol
* Heftestift
* Stiftefjerner
* Binders
## Eksterne lenker
*
Postcrossing

**Postcrossing** er et nettsted på internett som ble opprettet 14. juli 2005, og er laget slik at folk kan motta postkort fra hele verden. Deltagerne mottar like mange kort som de sender ut, fra andre postcrossere som finnes over hele verden. Hvert postkort som sendes og mottas blir registrert på PostCrossing.com, slik at medlemmene til enhver tid har oversikt over hvilke land man har sendt postkort til, og hvilke land man har mottatt postkort fra.

Per 1. september 2010 hadde Postcrossing.com 208 440 medlemmer registrert over hele verden, og totalt 5 064 901 postkort hadde blitt sendt dem imellom. Til enhver tid er det rundt 180 770 postkort som sendes mellom brukerne. Medlemmene kommer fra 208 forskjellige land.

De største medlemslandene i verden er USA (34 773 medlemmer), Russland (85 000), Kina (20 787 medlemmer), Tyskland (14 912 medlemmer), Finland (12 627 medlemmer) og Taiwan med 11 880 medlemmer. I Sverige er det 695 registrerte medlemmer, Danmark har 244 medlemmer. I Norge finnes det 790 medlemmer, som til sammen har sendt 33 275 postkort over hele verden.

I juli 2012 fantes det over 335 000 medlemmer fordelt på 208 land over hele verden. PostCrossing nådde to millioner sendte kort i februar 2009, med et kort sendt fra Tyskland til Norge, og nettstedet nådde fem millioner sendte postkort den 24. august 2010 med ett postkort som ble sendt fra Isle of Man til Thailand. Nettstedet nådde 10 millioner registrerte postkort den 27. januar 2011 med ett postkort sendt mellom Japan og Tyskland.

Nettstedet PostCrossing er løst basert på BookCrossing.com som ble opprettet 17. april 2001, der meningen er å registrere bøker på internett og deretter plassere disse bøkene på offentlige steder slik at andre mennesker kan finne bøkene, og lese dem.

## Eksterne lenker
*
VideoLAN

**VideoLAN** er et prosjekt som utvikler programmer med fokus på de fleste media formater. Prosjektet fokuserer på at alle programmene skal lages plattformuavhengig og slik at de blir åpen og fri for brukerne gjennom bruken av GPL lisensen.

Google er en storbruker av VideoLAN's teknologi, spesielt VLC til sin nettside Google Video.

## Prosjekter
* VLC media player
* VLMC (VideoLAN Movie Creator)
* DVBlast, program for MPEG-2/TS demux og streaming
* VLS (VideoLAN Server) er integrert i VLC prosjektet og utvikles dermed ikke alene lengre.
* Codecs
* VLMa (VideoLAN Manager)
* VLC Skin Editor (VLC media player Skin Editor)

## Eksterne lenker
*
Robert Milkins

**Robert Milkins** (født 6. mars 1976) er en engelsk profesjonell snookerspiller fra Gloucester.

Milkins var den første spilleren som gjorde et maksimum break i kvalifiseringen til verdensmesterskapet i snooker. Dette gjorde han i 2006 i en kamp mot Mark Selby, på grunn av han gjorde dette i kvalifiseringen fikk han «bare» £ 5000, mot 147&nbsp;000 som han ville ha fått dersom han hadde gjort det i hovedturneringen. Kampen mot Selby tapte han 4&ndash;10. Året før opplevde han at Mark Williams gjorde et maksimum break mot han i det siste partiet i første runde av VM.

Hans beste plassering i en rankingturnering er en semifinale i Irish Masters, da han tapte 8&ndash;9 mot Matthew Stevens, etter å ha ledet 8&ndash;5. Hans beste plassering på verdensrankingen var i sesongen 2003/2004, da han var rangert som nummer 21.
## Referanser


## Eksterne lenker
* 
*
Åpen by

**Åpen by** er ifølge Haagkonvensjonen (av 1907) at en by ved et ventet angrep av fienden ikke forsvarer seg men erklærer at den er åpen for besettelse uten strid. Dette har skjedd en rekke ganger under krig, når man har innsett at ytterligere kamper mot en overlegen fiende bare vil føre til unødig ødeleggelser.

Eksempler på byer som har blitt erklært for åpen by er:

* Paris i 1940, den franske regjeringen forlot byen da det var åpenbart at tyskerne ville innta den.
* Manila i 1942, den amerikanske militære ledelsen innså at byen hadde mistet sin strategiske betydning.
* Roma i 1944, de tyske styrkene trakk seg ut da de ikke ønsket å skade byen ved kamphandlinger. 

## Se også
* Roberto Rossellinis film fra 1945 har tittelen *[[Rom – åpen by]]*

## Referanser


## Eksterne lenker

* «åpen by», fra *[[Store norske leksikon]]*
Verdensrankingen i snooker 1996/1997

**Verdensrankingen i snooker 1996/1997** er verdensrangeringen av de 32 beste snookerspillerne i verden for sesongen 1996/1997. 

Rangeringen er basert på prestasjonene spillerne gjorde de to foregående sesongene, altså sesongene 1994/1995 og 1995/1996.

## Rankingen

## Kilder
*Oppsett hos cajt.pwp.blueyonder.co.uk
Citibank

**Citibank** er en stor internasjonal bank som ble grunnlagt i 1812 under navnet City Bank of New York. Citibank tilbyr banktjenester til privatpersoner og firmaer og er en del av finansgiganten Citigroup, et av verdens største foretak.  I mars 2007, var det den største banken i USA rangert etter beholdning.
Bankens største enkeltaksjonær er prins Al-Waleed bin Talal av Saudi-Arabia, som har ca. 4,4&nbsp;% eierandel.

## Referanser

## Eksterne lenker
*
Irish Masters

**Irish Masters** er en snookerturnering for profesjonelle som arrangeres i Dublin. Steve Davis har flest seire i turneringen med åtte til sammen.

Turneringen ble grunnlagt i 1978, men ble rankingturnering først i sesongen 2002/2003. Den beholdt rankingstatusen frem til sesongen 2006/2007, men ble da droppet fra maintouren på grunn av at snookerforbundet ikke ble enige med arrangørene og TV-selskapet om når turneringen skulle avholdes. I mars 2007 ble det arrangert en tredagers turnering hvor spillerne kjempet om Paul Hunter-troféet, som ble vunnet av Ronnie O'Sullivan.

I 1998 fikk Ken Doherty seieren etter at hans overmann i finalen, Ronnie O'Sullivan, testet positivt på marijuana.

## Vinnere
SSH

**SSH** kan referere til:

* Secure Shell, dataprogram og nettverksprotokoll
* Studentsamskipnaden Stord/Haugesund
* Sjøforsvarets skytteravdeling for handelsflåten
Shane Embury

**Shane Embury** (født 27. november 1967) er en britisk musiker. Han spiller bass i Napalm Death, og er det nærmeste man kommer til «opprinnelig medlem» i det bandet. Han er den eneste som er igjen fra Scum-turneen i 1987, da han erstattet Jim Whiteley på bass. Før han ble med i Napalm Death spilte han bass i et death metal-band kalt Azagthoth, med Pete Giles, som senere skulle spille med han i Unseen Terror hvor han spilte trommer. Hans første band ble kalt Warhammer (igjen med Pete Giles) og de utga en demo kalt *Abbatoir of Death*, med en sound som minnet om Possesseds første utgivelser.

Foruten jobben i Napalm Death har Embury hatt en lang liste med sideprosjekter. Han hadde grind-bandet Unseen Terror med medlemmer av Heresy, og et hardcore/metal-band kalt Blood from the Soul med Lou Koller fra New York's Sick of it All. Videre hadde han et industrial-band  kalt Meathook Seed med Mitch Harris og noen medlemmer av Obituary, og et ukonvensjonelt band kalt Malformed Earthborn med Brutal Truth-grinderen Dan Lilker. Han dannet også deathgrind-bandet Lock Up sammen med Peter Tägtgren, Jesse Pintado og Nicholas Barker. Han har også spilt i Brujeria, et meksikansk death metal-prosjekt med medlemmer av Fear Factory og Faith No More, blant andre. Embury spiller også sammen med Napalm Death-bandkompisen Danny Herrera, Kevin Sharp (fra Brutal Truth) og Buzz Osborne (The Melvins og Fantômas) i bandet Venomous Concept. Han har også turnért med det britiske black metal/grindcore-bandet Anaal Nathrakh 

Shane Embury bor, som andre medlemmer av Napalm Death, i Wolverhampton i England.  Han liker horror- og science fiction-bøker, filmer og tegneserier.

## Eksterne lenker
* 
*
Verdenscupen i skihopping 2007/08

**Verdenscupen i skihopp 2007/08** ble arrangert i perioden 24. november 2007 &ndash; 16. mars 2008. Verdenscupen organiseres av FIS, det internasjonale skiforbundet. Verdenscupen består av 29 individuelle renn og tre laghoppkonkurranser.

## Regelendringer
Antallet forhåndskvalifiserte utøvere har blitt redusert fra femten til ti. Dessuten får utøveren som vinner kvalifiseringen en egen spesiell trikot som han skal bruke i selve konkurransen.

## Rennresultater

1 Rennet erstattet det avlyste rennet i slovenske Kranj.
2 Erstattet det avlyste rennet i Innsbruck.
3 Kun én omgang gjennomført på grunn av et stygt fall av Bjørn Einar Romøren i begynnelsen av andre omgang og kraftig regn.
4 Rennet erstattet det avbrutte rennet dagen før. Det ble kun kjørt én omgang på grunn av det skulle kjøres enda ett renn samme dag.
5 Kun én omgang.
6 Rennet erstattet det avbrutte rennet i Lahtis dagen før. Det ble kun kjørt én omgang på grunn av at juryen hadde satt for stor fart og måtte starte rennet på nytt da det var kun 6 hoppere igjen.

### Sammenlagt (individuelt)

### Sammenlagt (Nasjonscupen)
Lodovico Dolce

**Lodovico Dolce** (født 1508, død 1568) var en italiensk malerkunstteoretiker fra Venezia. Han var en allsidig humanist som også var produktiv som forfatter, oversetter og redaktør. Han huskes særlig for sin «Dialog om malerkunsten». 

Han redigerte en utgave av Dantes verker (1555), og som dramatiker skrev han en rekke tragedier: *Giocasta*, *Didone*, *Thieste*, *Medea*, *Ifigenia*, *Hecuba* and *Marianna*. *Il Marito* var en komedie.

## Referanser


## Kilder
* *Lodovico Dolce, Renaissance Man of Letters*, Ronnie H. Terpening (anmeldelse)
*P. Montorfani, *«Giocasta», un volgarizzamento euripideo di Lodovico Dolce*, in «Aevum», 80 (2006), pp. 717-739.

## Eksterne lenker
* Presentasjon (eng)
Lisukirken

** Lisukirken ** en protestantisk kirke innen en etnisk minoritet i det sørlige Kina,  Myanmar, Thailand og en liten del av India.

Protestantiske misjonærer begynte å virke blant lisufolket tidlig på 1900-tallet. Den første misjonæren som arbeidet blant lisuene i Yunnanprovinsen i Kina var James O. Fraser, som også utviklet deres skriftspråk og Fraser-alfabetet, som i dag er offisielt anerkjent og brukt av de kinesiske myndigheter. 

Det er i dag (2007) om lag 300&nbsp;000 protestanter blant lisuene. I et stort antall landsbyer favner kirkemedlemskapet godt over halvparten av befolkningen. Lisukirken  har både Bibelen og en salmebok på sitt språk.  

Den kinesiske Lisukirken utdanner legforkynnere i Fugong og Lushui, og sine pastorer ved det teologiske universitet i Kunming. Kirken er offisielt del av den offisielle protestantiske kirke i Folkerepublikken Kina,  Tre-Selv-kirken. 

Lisu-kirken er også representert i Thailand og Burma. 
 
## Litteratur
* Eileen Crossman: *Mountain Rain* OMF, 1982. Biografi om Fraser, med grundig skildring av tidlig Lisu-misjon i Kina.

## Referanser


## Eksterne lenker
*  Lisu Bible Institute i Thailand
*  You Bin, Wang Aiguo og Gong Yukuan: Christianity in a Culture of Ethnic Pluralism: Report on Christianity among the Minorities of Yunnan, Chinese Theological Review 19 (2004)
Svetlana Rimsky-Korsakoff

**Svetlana Rimsky-Korsakoff ** (født 1931 i Harbin i Kina) er en ekspert på dunganenes språk og kultur og arbeidet som professor i kinesisk ved Australian National University i Canberra. Hun er oldebarn av den russiske komponisten Nikolaj Rimskij-Korsakov.  
Svetlana var datter av Nikolai Rimskij-Korsakoff, en høyere offiser i Tsar-Russlands  hær som var blitt nødt til å flykte til Kina etter den russiske revolusjon. Senere flyttet familien til Peiping (Beijing), der Svetalana fikk en russisk-kinesisk utdannelse. Under den japanske okkupasjonen av Peiping tok familien tilflukt i den fjerne provinsen Yunnan, der de ble innvilget kinesisk statsborgerskap. I 1945 kunne de vende hjem til Peiping.

Svetlanas stefar, den siste guvernør av Kamtsjatka under tsjartiden, ble professor i historie ved Tsinghuauniversitetet. Svetlana begynte som student ved det katolske Fu Jen-universitetet som en av de få studenter som levde sammen med kinesiske studenter. Her ble hun øyenvitne til den kommunistiske beleiring og erobring av universitetet, og ble tvunget til å ta del i Mao Zedongs kampanjer mot utlendinger og misjonærer. 
Etter kommunistenes maktovertakelse i 1949 ble familien fratatt sitt kinesiske statsborgerskap. Faren ble tvunget til å slutte som historieprofessor av ideologiske grunner, og måtte i stedet undervise i russisk.
 
På 1950-tallet måtte de flykte fra Folkerepublikken. De kom til Australia, og etter mange år fikk de statsborgerskap der.

På 1960-tallet begynte hun å studere i USA, ved jesuittenes Georgetown University i Washington, DC. Det fikk en av prestene penset henne inn på dunganfolket. Dunganerne var kinesiske muslimer som var blitt utvist fra det nordvestlige Kina etter et opprør i 1870-årene og havet i Russland. De bevarte sin kinesiske dialekt men brukte kyrillisk skrift istedenfor kinesiske tegn. Rimsky-Korsakoff ble så den første ekspert på emnet i vesten, med  masterarbeidet  *«The Dungan Dialect: Introduction and Morphology»*.

Etterpå begynte hun å undervise i kinesisk ved Australian National University i Canberra. Hun tok doktorgraden på et arbeid om et koreansk 1200-tallsmanuskript om det kinesiske språket Lao Qida i 1983. Hennes arbeide med dunganene gikk også videre med en rekke epokegjørende prosjekter og publikasjoner.

## Referanser
Anthony Boucher

**Anthony Boucher**, egentlig *William Anthony Parker White* (født 21. august 1911 i Oakland i California i USA, død 29. april 1968 samme sted) var en amerikansk science-fiction- og mystery-forfatter.

Han studerte ved University of Southern California og deretter ved University of California i Berkeley. Han ble først kjent ved sine detektrivromaner og som den første oversetter av Jorge Luis Borges' bøker til engelsk. Han var en av forfatterne av den populære radiohørespillserien «The New Adventures of Sherlock Holmes»', med Basil Rathbone og Nigel Bruce som fortellere av Arthur Conan Doyles verk. 

Han var en av stifterne av *[[Mystery Writers of America]]*.

Utmerkelsen *[[The Anthony Awards]]* er oppkalt etter ham.

Det arrangeres hvert år en kongress som bærer hans navn: BoucherCon.

## Verker
### Romaner
* *The Case of the Seven of Calvary*, 1937 
* *The Case of the Crumpled Knave*, 1939
* *The Case of the Baker Street Irregulars*, 1940 
* *Nine Times Nine* (som H. H. Holmes, 1940)
* *The Case of the Solid Key*, 1941
* *Rocket to the Morgue* som H. H. Holmes, 1942)
* *The Case of the Seven Sneezes*, 1942

### Samlinger
* *Exeunt Murderers*, 1983
* *The Complete Boucher*, 1999

### Utgivelser
* *Best Detective Stories of the Year* 

## Referanser


## Eksterne lenker
* A. Boucher-side
Amlatunnelen

**Amlatunnelen** er en tunnel på riksvei 5 i Sogndal kommune i Vestland. Tunnelen går mellom fergeleiet på Mannheller med delt veibane i to løp, og Amla fire kilometer øst for Kaupanger. Tunnelen er  meter lang og ble åpnet i 1995. Samtidig avløste fergeleiet på Mannheller det tidligere fergeleiet i Kaupanger. Tunnelåpningen på Mannheller er ekstra bred og har plass til 100 biler i en forlengelse av biloppstillingsplassen på fergeleiet.

Amlatunnelen er stengt for syklister og fotgjengere.

## Referanser


## Se også
*Veitunneler i Norge

## Eksterne lenker
* NRK Sogn og Fjordanes fylkesleksikon: Kaupanger–Mannheller (13. juni 2003)
* Vegen og Vi: God plass (07/2004)
Tetra Pak

**Tetra Pak** er et svensk firma som produserer maskiner og materialer for drikkekartonger, engangsemballasje for melk, juice og andre flytende næringsmiddel. Selskapets navn er etter den tetraederformede melkepakningen som var en av de første oppfinnelsene av grunnleggeren Ruben Rausing som slo gjennom. Firmaet ble grunnlagt i 1950 av Rausing og Erik Wallenberg i Lund, der hovedkontoret var frem til 1990-årene. Det var Erik Wallenberg som oppfant den tetraederformede pakningen som senere er blitt kjent som *Tetra Classic*. Det er en plastbelagt kartongpakning. 

Selskapet har i dag hovedkontor i Lausanne i Sveits, med noen funksjoner i blant annet Lund, Modena, Taiwan og Singapore.

I Lund finnes blant annet produksjon og utvikling av Tetra Top. 

Fabrikker finnes på fem kontinenter. De større fabrikkene ligger i Lund i Sverige, Arganda del Rey i Spania, Limburg an der Lahn i Tyskland, Querétaro i Mexico, Monte Mor i Brasil, Kobe i Japan og Denton i USA.

## Referanser


## Eksterne lenker
*
Mark Plaatjes

**Mark Plaatjes** (født 2. juni 1962 i Johannesburg) er en tidligere langdistanseløper. Han er mest kjent for sitt VM-gull under VM i Stuttgart 1993.

## Eksterne lenker
*
Douglas Wakiihuri

**Douglas Wakiihuri** (født 26. september 1963) er en kenyansk tidligere langdistanseløper som vant gullmedaljen i maraton under VM 1987 i Roma. Ingen annen mannlig kenyansk løper hadde noen sinne vunnet maraton i VM eller OL frem til 2007 da Luke Kibet ble verdensmester. Året etter, vant Wakiihuri sølv under OL 1988 i Seoul bak Gelindo Bordin. I 1989 vant han London Marathon og i 1990 vant han New York City Marathon.

## Referanser


## Eksterne lenker
*
British Open (snooker)

**British Open** var en snookerturnering for profesjonelle. Den ble avholdt første gang i 1980 og ble rankingturnering i 1985. Steve Davis har flest seire, med fem til sammen.

Turneringen har ikke blitt avholdt etter sesongen 2004/2005.

## Vinnere
Martín Fiz

**Martín Fiz Martín** (født 1963) er en tidligere langdistanseløper fra Spania, som vant maraton i EM 1994 og gjentok bedriften i VM 1995 i Göteborg. Samme år tok han også seieren i Rotterdam maraton.

I OL 1996 i Atlanta ble Fiz nummer fire i maraton. Året etter tok han sølv i VM 1997 i Aten bak landsmannen Abel Antón. Han konkurrerte i tre strake Sommer-OL for sitt hjemland, første gang i OL 1992.

Fiz ble i 2010 tildelt utmerkelsen Lan Onari av regjeringen i den autonome regionen Baskerland.

## Referanser


## Eksterne lenker
*
Scottish Open (snooker)

**Players Championship** var en snookerturnering for profesjonelle. Turneringen har hatt et stort antall ulike navn, men i nyere tid er det best kjent som **Scottish Open**. De siste årene ble turneringen arrangert i Skottland. Steve Davis har flest seire med seks til sammen. 

Turneringen var rankingturnering fra sesongen 1982/1983 frem til og med sesongen 2003/2004, men unntak av sesongene 1990/1991 og 1991/1992.

## Vinnere
Fylkesvei 7622

**Fylkesvei 7622** er en kort forbindelsesvei mellom europavei 10 og Svolvær lufthavn, Helle.

Frem til 2019 hadde veien betegnelsen fylkesvei 850 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 7632

**Fylkesvei 7632** går mellom Reinskaret og Sandnes i Vågan kommune.

Frem til 2019 hadde veien betegnelsen fylkesvei 872 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 864 (andre betydninger)

I Norge finnes **fylkesvei 864** i de følgende fylkene:

*Fylkesvei 864 (Nordland)
*Fylkesvei 864 (Sør-Trøndelag) (før 1. januar 2018)
*Fylkesvei 864 (Østfold)
Telekommunikasjonstårnet på Montjuïc

**Telekommunikasjonstårnet på Montjuïc** (katalansk: **Torre de Comunicacions de Montjuïc**, også kjent som **Torre Calatrava**) er, som navnet tilsier, et telekommunikasjonstårn i Olympiaparken på høyden Montjuïc i den katalanske byen Barcelona. Det er tegna av Santiago Calatrava, og ble bygd mellom 1989 og 1992. Det hvite tårnet ble bygd for selskapet Telefónica for å sende tv-signaler under de olympiske leker i 1992. Tårnet er 136 meter høyt, og symboliserer en idrettsutøver som holder OL-ilden.

Underlaget er dekka med såkalt «trencadís», Antoni Gaudís mosaikkteknikk lagd av knust porselen. Tårnet fungerer også som et stort solur.

## Referanser


## Eksterne lenker
* Tårnet hos Structurae
* Tårnet hos Galinsky
* Tårnet hos Factoría Urbana
Traké

**Traké** eller **trakéer** er et nett av tynne rør, såkalte trakérør, og er en del av åndedrettet til en rekke laverestående dyr.

Trakéer finnes hos laverestående dyr, som blant annet insekter og enkelte edderkoppdyr. Felles for dyr som har trakéer er at de ikke har en lunge eller gjeller, hvor kroppen kan ta opp oksygen. Trakéene forsørger alle kroppens celler direkte med atmosfærens oksygen.

De større åpningene i hudskjelettet, til traké-systemet omtales som *stigmata* (entall *stigma*) eller spirakler. Åpningene finnes vanligvis på alle bakkroppens segmenter (ledd). Voksne individer har vanligvis omtrent 10 slike åpninger, eller færre. De ligger vanligvis i overgangen mellom leddene i bakkroppen. Unge larver har, eller har en begynnelse til, 12 par trakéåpninger (spirakler). Fra de større trakérørene forgreiner traké-systemet seg som «dusker», i stadig finere og tynnere greiner, ut til alle kroppens celler.

Ut ifra antall trakéåpninger kan en forstå hvordan utviklingen av trakésystemet har vært. Insektenes trakéer oppstod uavhengig av mangefotingenes og fløyelsdyrenes trakéer, som åndedrettets tilpasning til livet på land.

Alle landlevende insekter puster med trakéer, men flere insekter lever i vann også i sitt voksne stadium, slik som vannkalver. Disse må opp til vannoverflaten med jevne mellomrom for å hente luft. Noen insekter som har larvestadiene i vann puster ofte med trakégjeller  (bladgjeller), blant annet som hos vannymfer, døgnfluer og steinfluer. Trakégjeller er ikke lik gjellene hos fisk, men er vanligvis bladformet, tynne, ofte med et lett synlig trakésystem (årenett).
Fylkesvei 862 (andre betydninger)

I Norge finnes **fylkesvei 862** i de følgende fylkene:

*Fylkesvei 862 (Nordland)
*Fylkesvei 862 (Rogaland)
*Fylkesvei 862 (Sør-Trøndelag) (før 1. januar 2018)
*Troms (primær fylkesvei)
Tyrkias Grand Prix

**Tyrkias Grand Prix** er et Formel 1-løp arrangert på Istanbul Park i Istanbul, Tyrkia. Løpet var en del av Formel 1-kalenderen fra  til , for deretter å bli arrangert igjen i  og .

I 2020 ble løpet arrangert igjen på grunn av endringer i sesongens kalender som følge av koronaviruspandemien.  

I forbindelse med løpet i 2020 ble banen asfaltert på nytt, og beskrevet "som å kjøre på is" av Max Verstappen 

Tyrkias Grand Prix skulle i utgangspunktet ikke dukke opp på 2021-kalenderen, men var listet opp som ett "erstattningsløp" av FIA (Det Internasjonale Bilsportforbundet) og FOM (Formula One Management). Dette var på grund av usikkerhet i mange land grunnet fortløpende Covid-19-restriksjoner. Dette ble også realiteten, Løpet skulle opprinnelig erstatte Canadas Grand Prix 2021, men ble avlyst på grunn av reiserestriksjoner fra Storbritannias myndigheter. Løpet ble senere gjeninnført for å erstatte Singapores Grand Prix 2021. 

## Vinnere av Tyrkias Grand Prix

## Referanser
Amt (Tyskland)

**Amt** er i det moderne Tyskland betegnelse av et mindre administrativt område. Det forekommer i forbundslandene Schleswig-Holstein, Mecklenburg-Vorpommern og Brandenburg.  

Et *Amt* i Tyskland betegner en sammenslutning av flere kommuner (tilsvarende et svensk *[[kommunalförbund]]*), som har beholdt sin status som egne kommuner, men overdratt administrasjonen til amtet. Samarbeide eller mer omfattende samordning mellom kommuner reguleres forskjellig i de individuelle forbundslandene i Tyskland. En *amtsfri* kommune (*amtsfreie Gemeinde*) betegner dermed en by eller et sted som i egenskap av selvstendig kommune ikke inngår i et amt, men som inngår i en landkreis eller tilsvarende.
My December (sang)

**«My December»** er en sang av Nu Metallbandet Linkin Park. Sangen ble laget av Mike Shinoda rett etter at Hybrid Theory var gitt ut. Dette er en av bandets mykeste sanger. Man hører så vidt noen vokaler fra Shinoda i sangen. Det har blitt lagd en remix av nummeret som heter «My<Dsmbr». Denne er utgitt på remixalbumet Reanimation.

## My December utgivelser
My December dukket først opp på One Step Closer som en b-side, senere dukket den opp på Frat Party at the Pankake Festival. I 2002 dukket sangen også opp på Hybrid Theory som en av de fem nye bonussangene. Etter dette kom den på EP-en In the End: Live & Rare. Den har nylig kommet på Live from SoHo live albumet/EP-en.

*One Step Closer
*Frat Party at the Pankake Festival
*Hybrid Theory
*In the End: Live & Rare
*Linkin Park Underground v2.0
*Somewhere I Belong
*Live from SoHo
Pedralbesklosteret

**Pedralbesklosteret** (katalansk: **Reial monestir de Santa Maria de Pedralbes**) er en samling monumenter i gotisk stil i den katalanske byen Barcelona. I 1993 ble et område av klosteret donert til byen, og ble en del av samlinga til museet Thyssen-Bornemisza. Det ble nylig overført til MNAC.

Klosteret ble grunnlagt i 1326 av Jaume II og kona hans Elisenda de Moncada. Det ble åpna med en gudstjeneste 3. mai 1327.

## Referanser


## Eksterne lenker
* Klosterets historie
* Beskrivelse av samlinga til museet
Andrew McCulloch (manusforfatter)

**Andrew McCulloch** (født 3. september 1945) er en britisk manusforfatter og skuespiller. Han ble noen ganger kreditert som **Andy McCulloch**.

Hans første manus var *[[Doctor Who]]*-historien *[[Meglos]]* (1980), som han skrev sammen med John Flanagan. I 1991 skrev de TV-serien *[[Sleepers]]* med Nigel Havers og Warren Clarke i hovedrollene. De har også skrevet episoder av *[[Murder in Suburbia]]* *[[Med hjartet på rette staden]]* og *[[The Royal]]*.  De skrev også manuset for TV-filmen *[[Margery and Gladys]]* i 2003, som ble godt mottatt av kritikerne.

McCulloch har spilt i blant annet filmene *[[Cry Freedom]]* og *[[Landet tiden glemte|The Land That Time Forgot]]*. Han har også hatt mindre roller i *[[Taggart]]*, *[[Softly, Softly]]* og *[[Father Ted]]*.

## Eksterne lenker
*
Ushuaia

**Ushuaia** er hovedstad i den argentinske provinsen Tierra del Fuego og en av verdens sørligste byer. Den ligger i et fjellrikt landskap ved Beaglekanalen på Ildlandets sørkyst. 

Andre steder som kan anses som verdens sørligst beliggende er Puerto Williams i Chile som ligger på en sørligere breddegrad, men er betydelig mindre, og Punta Arenas i Chile som er betydelig større, men ligger litt lenger nord enn Ushuaia. Dessuten finnes det små bosetninger sør for Ushuaia som for eksempel de argentinske basene på Antarktis, men ingen av dem har flere enn 100 innbyggere.

Navnet Ushuaia (uttales *Oso'aia*) kommer fra yamana-språket, og betyr «bukta i vest». Fra 1908 var Ushuaia en straffekoloni for de verste kriminelle, noe som varte fram til 1947. Tidligere hadde straffekolonien ligget på Isla de los Estados, men ble så flyttet til Ushuaia av humanitære årsaker. Fangene ble nybyggere og bygde opp stedet rundt fengselet på egen hånd. De bygde også en jernbane fra skogen til kolonien som fremdeles er verdens sørligste jernbane og brukes av turister som *Tren del Fin del Mundo* («toget til verdens ende»).

Ushuaia er i dag en voksende by med  innbyggere (2022). Hovednæringene er marinebasen som ligger i sentrum av Ushuaia, samt reiseliv.

Ushuaia har en internasjonal flyplass som åpnet i 1995 (IATA-flyplasskode: USH; ICAO-flyplasskode: SAWH). Den ligger 5 km fra sentrum, på en liten halvøy sør for byen. Det er den sørligste internasjonale flyplassen i verden og har plass til fly på størrelse med Boeing 747.

Det finnes to skøytebaner for kortbaneløp/hurtigløp på skøyter. Den ene er en rundbane på 250 meter, og den andre en rundbane på 133 meter.

## Klima

## Bilder

Ushuaia3a (js).jpg|Panoramabilde fra sjøsiden
Ushuaia - End of the World.jpg|Ushuaia – «verdens ende»
Cruzada en La Macarena.jpg|Turisttoget *El Tren del Fin del Mundo* i snøen


## Referanser


## Eksterne lenker
*
Pierphulia

* *se systematisk inndeling*

***Pierphulia*** er en slekt av sommerfugler i gruppen hvitvinger.  De lever i Sør-Amerika.

## Utseende
Ganske små (vingespenn 20-30 millimeter), hvite sommerfugler. De er blant de minste medlemmene av Pierinae.
Kroppen er ganske sterkt hårete.

## Levevis
Larvene lever på planter i korsblomstfamilien. Hunnene av disse artene legger få, men forholdsvis store egg, noen som trolig er en tilpasning til det kalde klimaet de lever i. Disse artene finnes oftest mellom 3000-5000 meter over havet.

## Utbredelse
Slekten er utbredt i Bolivia og Chile.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje. Artene ble før regnet til slekten *[[Piercolias]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Pierinae
***** delgruppe / stamme Pierini
****** slekt ***Pierphulia***  Field, 1958
******* *[[Pierphulia isabela]]* Field & Herrera, 1977 
******* *[[Pierphulia nysias]]* (Weymer, 1890) 
******* *[[Pierphulia rosea]]* (Ureta, 1956)

## Kilder
* ''Pierphulia'' på Tree of life
* Field, W.D. & J. Herrera (1977) The pierid butterflies of the genera *Hypsochila* Ureta, *Phulia* Herrich-Schäffer, *Infraphulia* Field, *Pierphulia* Field and *Piercolias* Staudinger. Smithsonian Contributions to Zoology 232. http://www.sil.si.edu/smithsoniancontributions/zoology/pdf_hi/SCTZ-0232.pdf

## Eksterne lenker
* 
* ''Pierphulia'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av ''Pierphulia nysias''
* Bilde av ''Pierphulia nysias''
Infraphulia

* *se systematisk inndeling*

***Infraphulia*** er en slekt av sommerfugler i gruppen hvitvinger.  De lever i Sør-Amerika.

## Utseende
Ganske små (vingespenn 20-30 millimeter), hvite sommerfugler. Disse er noen av de minste medlemmene i gruppen Pierinae.
Vingene er avrundede og forholdsvis smale med et noe redusert årenett. Oversiden er hvit med svarte vingespisser hos hannen, noe mørkere hos hunnen, undersiden av bakvingen er brunlig, langs ytterkanten med dråpeformede, hvite flekker med en liten, mørk kjerne.

## Levevis
I likhet med de andre søramerikanske Pierini er de høyfjellsinsekter som foretrekker et forholdsvis kjølig klima.

## Utbredelse
Slekten er utbredt i Andesfjellene i Peru, Bolivia og Chile, med én art i hvert land.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Pierinae
***** delgruppe / stamme Pierini
****** slekt ***Infraphulia***   Field, 1958
******* *[[Infraphulia illimani]]* (Weymer, 1890) 
******* *[[Infraphulia ilyodes]]* (Ureta, 1955) 
******* *[[Infraphulia madeleinea]]* Field & Herrera, 1977 
 
## Kilder
* ''Infraphulia'' på Tree of life
* Field, W.D. & J. Herrera (1977) The pierid butterflies of the genera *Hypsochila* Ureta, *Phulia* Herrich-Schäffer, *Infraphulia* Field, *Pierphulia* Field and *Piercolias* Staudinger. Smithsonian Contributions to Zoology 232. http://www.sil.si.edu/smithsoniancontributions/zoology/pdf_hi/SCTZ-0232.pdf 

## Eksterne lenker
* 
* ''Infraphulia'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Ludwig Wilhelm Gilbert

**Ludwig Wilhelm Gilbert** (født 12. august 1769 i Berlin, død 7. mars 1824 i Leipzig) var en tysk fysiker og kjemiker. Han var professor i fysikk i Leipzig. 1799-1824 utga han «*[[Annalen der Physik]]*», hvorav Poggendorffs «*[[Annalen der Physik und Chemie]]*» utgjør fortsettelsen.

## Referanser


## Kilder
* Nordisk familjebok, Ludwig Wilhelm Gilbert

## Eksterne lenker
*
Given Up

***Given Up*** er den fjerde singlen fra Linkin Parks album *[[Minutes to Midnight]]*. 

Den ble først spilt på AOL sammen med sangene «What I've Done» og «No More Sorrow». «Given Up» er en av de tyngste sangene på CD-en Minutes to Midnight.

## Sporliste
### CD 1
# «Given Up»
# «Valentine's Day» (Live From Frankfurt)

### CD 2
# «Given Up»
# «Valentine's Day» (Live From Frankfurt)
# «In Between» (Live From London UK)

### 7" Picture disc format
# «Given Up»
# «In Between» (Live From London UK)

## Listeplassering
«Given Up» kom på 99.-plass på Billboard Hot 100 og 78.-plass på Pop 100 i mai 2007 før sangen ble en singel. "Given UP" debuterte 19.-plass på Modern Rock Tracks og 15.-plass på Mainstream Rock Tracks og senere debuterte den på 42.-plass på UK Rock Tracks.
Peter Moffatt

**Peter Moffatt** (født 15. april 1922 i Newington i Kent i England, død 21. oktober 2007 i London i England) var en regissør.

Moffatt gikk på Bootham School i York og han vervet seg i Royal Air Force under andre verdenskrig. Han ble skutt ned og tilbrakte tre og et halvt år i den tyske fangeleiren Stalag Luft III. I denne perioden hjalp han til med å oppføre over 100 produksjoner for fangene.

Han begynte som skuespiller etter krigen i Colchester. Der møtte han og giftet seg med Joan Kemp-Welch i 1959. Hun begynte å jobbe i TV i 1950-årene og hjalp ham i gang med å jobbe som regissør. I 1960-årene regisserte han blant annet episoder av de populære TV-seriene *[[Crane]]*  og *[[No Hiding Place]]*.

I 1970- og 1980-årene regisserte han blant annet flere episoder av *[[All Creatures Great and Small]]* og de fem *[[Doctor Who]]*-historiene *[[State of Decay]]*, *[[The Visitation]]*, *[[Mawdryn Undead]]*, *[[The Five Doctors]]*, *[[The Twin Dilemma]]* og *[[The Two Doctors]]*. Han pensjonerte seg i slutten av 1980-årene.

Moffatt ble intervjuet i dokumentarene *A New Body at Last* og *Directing Who: Peter Moffatt* i forbindelse med sitt arbeid på *Doctor Who* for DVD-utgivelsene av noen av disse historiene.

## Referanser


## Eksterne lenker
* Nekrolog i ''The Times'' 
*
Phulia

* *se systematisk inndeling*

***Phulia*** er en slekt av sommerfugler i gruppen hvitvinger.  De lever i Sør-Amerika.

## Utseende
Små (vingespenn 30-35 millimeter), smalvingede, hvite sommerfugler. Vingene har et noe redusert årenett. Forvingen er for det meste hvit, men med svarte flekker i spissen og langs ytterkanten. Bakvingen er hvit med mørke skjell (gråaktige hos hannen og brune hos hunnen) langs vingeårene. Den har en krumt bånd av små, pilformede, brune flekker. Undersiden ligner oversiden, men er mindre kontrastrikt tegnet.

## Levevis
Disse artene holder til i fjellområder opp til 5000 meter over havet.

## Utbredelse
Slekten er utbredt i Andesfjellene i Peru, Bolivia, Chile og Argentina.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Pierinae
***** delgruppe / stamme Pierini
****** slekt ***Phulia*** Herrich-Schäffer, 1867
******* *[[Phulia garleppi]]* Field & Herreta, 1977 
******* *[[Phulia nannophyes]]* Dyar, 1913 
******* *[[Phulia nymphula]]* (Blanchard, 1852) 
******* *[[Phulia paranympha]]* Staudinger, 1894 
 
## Kilder
* ''Phulia'' på Tree of life
* Field, W.D. & J. Herrera (1977) The pierid butterflies of the genera *Hypsochila* Ureta, *Phulia* Herrich-Schäffer, *Infraphulia* Field, *Pierphulia* Field and *Piercolias* Staudinger. Smithsonian Contributions to Zoology 232. http://www.sil.si.edu/smithsoniancontributions/zoology/pdf_hi/SCTZ-0232.pdf

## Eksterne lenker
* 
* ''Phulia'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av ''Phulia nymphula''
Katedralen i Barcelona

**Katedralen i Barcelona** (**Catedral de la Santa Creu i Santa Eulàlia**) er en gotisk katedral i bydelen Barri Gòtic i Barcelona. Den er sete for erkebiskopen av Barcelona. Katedralen ble bygd mellom 1298 og 1420 over den gamle romanske katedralen. Fasaden er i nygotikk, stammer fra 1800-tallet, og sto ferdig i 1989. Den ble bygd etter originaltegninger fra 1408.

Den er viet til Det sanne kors og Sankta Eulàlia. Sankta Eulàlia er Barcelonas skytshelgen og ligger begravet i krypten.

Katedralen er 93 meter lang og 40 meter bred. Hagen måler 25 ganger 6 meter. Katedralen er en treskipet basilika med 28 sidekapeller.

Katedralen ble konstruert over krypten til et tidligere vestgotisk kapell viet apostelen Jakob. Dette var eierkirken, *ecclesia propria*, til vicomtene av Barcelona. En av dem, Mir Geribert, solgte stedet til biskop Guislebert i 1058. Dets sete var vendt mot det romerske forum i Barcelona.

Det er en hallkirke, velvet over fem sideskip, de ytre to er delt inn kapeller. Tverrskipet er beskåret. Østenden er en apside bestående av ni radierte kapeller som knyttet sammen av en omgang. Høyalteret er løftet og tillater et klart syn inn i krypten.

## Palau Episcopal

**Palau Episcopal** er en bygning i Barri Gòtic i Barcelona. Den ligger inntil katedralens vestlige vegg, og ble opprinnelig bygd oppå den romerske bymuren. Man kan fortsatt se rester av et forsvarstårn fra muren. 

De eldste delene av dagens bygning stammer fra 1100-, 1200- og 1400-tallet, men man vet at den eksisterte allerede på 900-tallet, om ikke enda tidligere. Palau Episcopal ble renovert i 1883 og i 1928. Fasaden er i nyklassisk stil og stammer fra 1800-tallet.

## Referanser


## Litteratur
* Barral i Altet, Xavier *Les Catedrals de Catalunya* 1994 Barcelona, Edicions 62 ISBN 84-297-3823-1
* Barral i Altet, Xavier *Vitralls Medievals de Catalunya* 2000 Barcelona, Lunwerg Editores ISBN 84-7782-626-9
* Martí Bonet, J.M.,canónigo *La Catedral de Barcelona* Editorial Escudo de Oro SA, y Archivo Diocesano de Barcelona
* Martín González, Juan José *Escultura Barroca en España 1600/1770* 1983 Madrid, Ediciones Cátedra SA ISBN 84-376-0392-7
* Navascués Palacio, Pedro *Catedrales de España* 1997  Madrid, Espasa Calpe ISBN 84-239-7645-9
* Ramos, M. Lluïsa, *Catedrals monestirs i grans edificis religiosos* 2005 Barcelona, SGIT Geoestel SA ISBN 84-962951-6-8 
* Volum 6 *Art de Catalunya, Escultura antiga i medieval* 1997 Barcelona, Edicions L'isard,SL ISBN 84-921314-6-2
* Volum 7 (1998), Art de Catalunya, Escultura moderna i contemporània. ISBN 84-89931-03-9
* Volum 8 *Art de Catalunya, Pintura antiga i medieval* 1998 Barcelona, Edicions L'isard, SL ISBN 84-89931-06-2

## Eksterne lenker
*
Itaballia

* *se systematisk inndeling*

***Itaballia*** er en slekt av sommerfugler i gruppen hvitvinger.  De lever i Sør-Amerika.

## Utseende
Middelsstore (vingespenn ca. 35-50 millimeter), spinkle, hvite sommerfugler. Vingene kan være ensfarget hvite bortsett fra vingespissene som er svarte, eller de kan ha svarte eller brunoransje ytterkanter. Undersiden har gjerne noe mer mørke tegninger.

## Levevis
Larvene lever på planter i kapersfamilien (Capparidaceae).
Denne slekten finnes særlig på litt forstyrrede lokaliteter slik som rydninger, hager, veikanter og jordbruksområder.

## Utbredelse
Slekten er utbredt i Mellom-Amerika og den nordlige delen av Sør-Amerika.

## Systematisk inndeling

Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Pierinae
***** delgruppe / stamme Pierini
****** slekt ***Itaballia*** Kaye, 1904
******* *[[Itaballia demophile]]* (Linnaeus, 1758) 
******* *[[Itaballia marana]]* (Doubleday, 1844) 
******* *[[Itaballia pandosia]]* (Hewitson, 1853)

## Kilder
* ''Itaballia'' på Tree of life
* Butterflies of America – *Itaballia demophile* http://butterfliesofamerica.com/itaballia_demophile_centralis.htm 
* Butterflies of Amazonia – *Itaballia demophile* http://www.learnaboutbutterflies.com/Amazon%20-%20Itaballia%20demophile.htm

## Eksterne lenker
* 
* ''Itaballia'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Estació de França

**Estació de França** er en jernbanestasjon i Barcelona i Catalonia. Den er tegna av arkitekten Pedro Muguruza, og ble åpna av Alfonso XIII i 1929. Bygningene omkranser spora i en «U»-form, og de er bygd i eksklusive materialer som marmor, bronse, dekorativt glass og lignende.

I dag har stasjonen fått tilbake mye av den gamle glansen, og brukes av mellomdistansetog som går sørover og vestover i Catalonia, av selskapet Alvia til Madrid, av Arco til Valencia og av Trenhotel til flere destinasjoner i Europa.

## Eksterne lenker
* Bilder av Estació de França
Pieriballia

***Pieriballia viardi*** er en dagsommerfugl i gruppen hvitvinger.  De eneste arten i slekten *Pieriballia* lever i Sør-, Mellom- og Nord-Amerika.

## Utseende
En middelsstor (vingespenn ca. 50 millimeter) sommerfugl. Det er betydelig forskjell i utseende mellom kjønnene. Hannens overside er hvit bortsett fra svarte vingespisser, mens hunnen er tegnet i lysgult og svart. Hannens bakvinger er blekgule på undersiden, hunnens underside er mest brunlig.

## Utbredelse
Arten er utbredt på den vestlige siden av Mellom- og Sør-Amerika, like fra Mexico i nord til Argentina i sør.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Pierinae
***** delgruppe / stamme Pierini
****** slekt ***Pieriballia***  Klots, 1933
******* *[[Pieriballia viardi]]* (Boisduval, 1936)

## Kilder
* ''Pieriballia'' på Tree of life

## Eksterne lenker
* 
*  -''Pieriballia'' www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av en hunn
* Bilde av en hann
* Butterflies of America – *Pieriballia viardi* http://butterfliesofamerica.com/pieriballia_v_viardi.htm
Perrhybris

* *se systematisk inndeling*

***Perrhybris*** er en slekt av sommerfugler i gruppen hvitvinger.

## Utseende
Middelsstore (vingespenn ca. 50-60 millimeter), hvite, gule eller oransje sommerfugler. Artene kan forekomme i ganske ulike fargeformer. Hunnene etterligner gjerne giftige Ithomiini i slekten *[[Mechanitis]]* og er varselfarget i oransje, gult og svart, hannene er mer eller mindre hvite med svarte ytterkanter på vingene, de har imidlertid gjerne også noen oransje eller gule flekker.

## Levevis
Artene lever i tropisk skog, helst lavlands-regnskog.
De er giftige, der livlige fargene er et signal om dette. Larvene lever på planter i kapersfamilien (Capparidaceae).

## Utbredelse
Slekten er utbredt fra Mexico i nord til det sørlige Brasil (São Paulo) i sør.

## Systematisk inndeling

Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Pierinae
***** delgruppe / stamme Pierini
****** slekt ***Perrhybris***  Hübner, 1819
******* *[[Perrhybris lorena]]* (Hewitson, 1852) 
******* *[[Perrhybris lypera]]* (Kollar, 1850) 
******* *[[Perrhybris pamela]]* (Stoll, 1780)

## Kilder
* ''Perrhybris'' på Tree of life
* Butterflies of Amazonia – *Perrhybris pamela* http://www.learnaboutbutterflies.com/Amazon%20-%20Perrhybris%20pamela.htm

## Eksterne lenker
* 
* ''Perrhybris''  – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Runar Kristiansen

**Runar Kristiansen** (født 17 juni 1966 i Hamar) er en norsk musiker, skuespiller og forfatter. Rådmann i Leirfjord kommune. Tidligere direktør for Galleri Munch og styreformann i Kristiansen Forlag i Løten. Kristiansen er utdannet innen musikk og har arbeidet som lærer, musiker og dirigent. Kristiansen har vært engasjert av bl.a. Hedmark Teater og Trøndelag Teater. I en tiårsperiode på slutten 1990-årene og begynnelsen av 2000-årene var Kristiansen kultursjef i Gamvik kommune, Jølster kommune og Skien kommune. 

## Utgivelser
* 2007 – Carl Larssons selvbiografi "Jeg" – ISBN 978-82-92921-00-5
* 1999 – "Hesten sett med kunstnarauge" – ISBN 82-91882-04-5
* 1998 – "Edvard Munch, Nikolai Astrup, Rolf Nesch og Ludvig Eikaas – Grafikk" – ISBN 82-91882-01-0
* 1997 – "Synnøve Anker Aurdal – billedvev og forarbeid"
* 1997 – "Pablo Picasso – Suite 347"
* 1997 – "Gustav Vigeland – skulptur og tresnitt" – ISBN 82-91882-00-2

## Produksjoner
* 2004 – West Side Story – regissør
* 2003 – "2 akter for 5 kvinner" av Bjørg Vik – regissør
* 1999 – "Jaggumæ" – UKA i Trondheim – orkesterleder
* 1993 – "Den norske nasjonale sykkelrevy" – Hedmark Teater – orkesterleder og skuespiller
* 1989 – Ett drömspel av August Strindberg – Trøndelag Teater – skuespiller
* 1987 – "I'll Be Faithful" – LP/MC – Lillian Askeland – musiker
* 1984 – Snart 17 – Filmgruppe 1/Norsk Film – Skuespiller

## Eksterne lenker
* Galleri Munch 
* Kristiansen Forlag
Ganyra

* *se systematisk inndeling*

***Ganyra*** er en slekt av sommerfugler i gruppen hvitvinger.

## Utseende
Store (vingespenn 70–95 millimeter), hvite sommerfugler. Spissen av forvingen er svart.
Artene har tørketids- og regntidsformer som kan se nokså ulike ut. Noen former har en del mørke flekker.

## Levevis
Larvene lever på planter i kapersfamilien (Capparidaceae).

## Utbredelse
Slekten er utbredt fra det sørlige Texas i nord til Brasil (Espírito Santo) i sør.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje. Disse artene ble tidligere regnet til slekten *[[Ascia]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Pierinae
***** delgruppe / stamme Pierini
****** slekt ***Ganyra*** Billberg, 1820
******* *[[Ganyra howarthi]]* (Dixey, 1915) 
******* *[[Ganyra josephina]]* (Godart, 1819) 
******* *[[Ganyra phaloe]]* (Godart, 1819)

## Kilder
* ''Ganyra'' på Tree of life
* Butterflies of America – *Ganyra howarthi* http://butterfliesofamerica.com/ganyra_howarthi.htm 
* Butterflies and Moths of North America – *Ganyra josephina* http://www.butterfliesandmoths.org/species/Ganyra-josephina

## Eksterne lenker
* 
* ''Ganyra'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.